Joriy yilning 27 iyul kuni soat 20:30larda, Toshkent shahar, Yashnobod tumani, Abdulla Qodiriy ko‘chasida yo‘l-transport hodisasi sodir bo‘ldi. Ichki ishlar vazirligi Yo‘l harakati xavfsizligi bosh boshqarmasi xabariga ko‘ra, bir yo‘nalishda oldinma-ketin harakatlanayotgan: haydovchi, 1992 yilda tug‘ilgan O.M. boshqaruvidagi "Mercedes-Benz" rusumli; haydovchi, 1980 yilda tug‘ilgan S.X. boshqaruvidagi yana bir "Mercedes-Benz" rusumli; haydovchi, 1975 yilda tug‘ilgan B.A. boshqaruvidagi "Nissan" rusumli avtomobillar ishtirokida to‘qnashuv sodir bo‘lgan. To‘qnashuv natijasida tan jarohati olganlar yo‘q. Mazkur YTH yuzasidan Toshkent shahar IIBB YHXB xodimlari tomonidan surishtiruv harakatlari olib borilmoqda.